proxectonos/corpus_dominio_legal_administrativo_tmp huggingface dataset:
13/03/2018 | Administración LocalMunicipal
Malpica de Bergantiños
Secretaría
Corrección de erros relativo a bases e convocatoria de procedemento de selección personal para o Concello de Malpica de Bergantiños

ANUNCIO Asunto: Corrección de erros relativo a bases e convocatoria de procedemento de selección personal para o Concello de Malpica de Bergantiños. En data de 5 de marzo de 2018 dítase resolución de Alcaldía n.º 132/2018 relativa a aprobación de bases e convocatoria de procedemento de selección de personal para o Concello de Malpica de Bergantiños, funcionario interino, e formación de bolsa de emprego praza correspondente ao grupo C, subgrupo C2, escala de Administración Xeral e subescala auxiliar administrativo. En data de 12 de marzo de 2018 publícanse no BOP da Coruña as citadas bases. Mediante resolución de Alcaldía n.º 145/2018, do 12 de marzo de 2018, procédese á corrección de erro material detectado na cláusula 4.ª, parágrafo segundo, quedando redactado nos seguintes termos: CUARTA.–PRESENTACIÓN DE INSTANCIAS.1. 2. “As solicitudes dirixiranse ao señor Alcalde-Presidente da Corporación Municipal, e presentaranse no Rexistro Xeral do Concello (Concello de Malpica de Bergantiños, Avda. Emilio González, 1.15113 Malpica de Bergantiños-A Coruña) de luns a venres en horario de 9.00 a 14.00 horas, ou ben de forma telemática, a través da sede electrónica do Concello de Malpica de Bergantiños (http://sede.malpicadebergantinos.es), no prazo de vinte (20) días naturais, contados dende o seguinte ao da publicación da convocatoria e presentes bases no Boletín Oficial da Provincia de A Coruña, todo isto sen perxuízo de que o Concello para maior difusión tamén o publique noutros medios (taboleiro de anuncios da Casa do Concello, páxina web municipal).”. A presente corrección de erros non retrotrae o prazo de presentación de instancias, que rematará o día 2 de abril de 2018. O alcalde Eduardo José Parga Veiga
13/03/2018 | Administración LocalMunicipal
Muros
Exposición ao público das listas de contribuíntes das taxas polo servizos de subministración de auga, canon autonómico da auga e coeficiente de vertedura

Exposición ao público das listas de contribuíntes das taxas polo servizos de subministración de auga, canon autonómico da auga e coeficiente de vertedura O Concello de Muros expón ao público as listas de contribuíntes da taxa polos servizos de subministración de auga, canon autonómico da auga e coeficiente de vertedura, correspondente ao 4.º TRIMESTRE de 2017 por medio de anuncio, no taboleiro de edictos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA&DELFÍN, S. L. e están a disposición das persoas interesadas na casa do Concello de Muros, Curro da Praza n.º 1, e na oficina de ESPINA&DELFÍN, S. L. na rúa do Cid, n.º 2-baixo, en Muros, de luns a venres de 09.00 a 13.45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga e coeficiente de vertedura pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas, canon autonómico da auga e coeficiente de vertedura pódese realizar nas oficinas de ESPINA&DELFÍN, S. L. situadas na rúa do Cid, n.º 2-baixo, en Muros, de luns a venres (excepto os mércores) de 09.00 a 13.45 horas. O período voluntario de pagamento é de un mes a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon autonómico da auga, a vía de constrinximento será realizada pola Consellería de Facenda da Xunta de Galicia. Muros, 5 de marzo de 2018. A alcaldesa María Xosé Alfonso Torres
05/01/2018 | Administración LocalMunicipal
Mugardos
Nomeamento novas/os concelleiras/os delegadas/os da alcaldía

A Sra. Alcaldesa do Concello de Mugardos, con data 28.12.2017, dictou a Resolución que de seguido se transcribe: “RESOLUCION DA ALCALDIA Nº 1485/2017.- Asunto: NOMEAMENTO NOVAS/OS CONCELLEIRAS/OS DELEGADAS/OS DA ALCALDÍA En exercicio das atribucións que me outorgan os artigos 126 do Regulamento Orgánico Municipal, 43.4 do Regulamento de Organización, Funcionamento e Réxime Xurídico das Entidades Locais. Tendo en conta o cambio producido no goberno municipal así como a modificación das comisións informativas permanentes aprobada polo Pleno da Corporación na sesión realizada en data 14.12.2017. Atendido que na concelleira Dna. Gheorghe Marcel Mancheva Schulze tíñanse efectuado, pola Resolución da Alcaldía núm.691/2016, de data 30.08.2016, as delegacións especificas que de seguido se relacionan: - Gheorghe Marcel Mancheva Schulze BENESTAR SOCIAL E IGUALDADE PATRIMONIO HISTÓRICO E tendo en conta o disposto no artigo 8 do Regulamento Orgánico Municipal, pola presente RESOLVO: PRIMEIRO.- Efectuar, a maiores das xa efectuadas ao abeiro do establecido na Resolución da Alcaldía núm.691/2016, de data 30.08.2016, delegacións específicas, na concelleira Dna. Dolores González Lorenzo, para a dirección e xestión de asuntos incluídos en distintas áreas da actividade municipal, e, en consecuencia, nomeala Delegada desta Alcaldía tal e como de seguido se indica: - Dolores González Lorenzo CULTURA, EDUCACIÓN, POLÍTICA LINGÜÍSTICA, DEPORTES E MOCIDADE SANIDADE E COOPERACIÓN. Quedando, en consecuencia, e tendo en conta o xa establecido na citada Resolución da Alcaldía núm.691/2016, de data 30.08.2016, as delegacións efectuadas na concelleira Dna. Gheorghe Marcel Mancheva Schulze, tal e como de seguido se relacionan: - Gheorghe Marcel Mancheva Schulze CULTURA, PATRIMONIO HISTÓRICO, EDUCACIÓN, POLÍTICA LINGÜÍSTICA, DEPORTES E MOCIDADE BENESTAR SOCIAL, SANIDADE, IGUALDADE E COOPERACIÓN. SEGUNDO.- Efectuar, no concelleiro D. José Robustiano López Iglesias, delegacións específicas para a dirección e xestión de asuntos incluídos nas distintas áreas da actividade municipal, e, en consecuencia, nomealo Delegado desta Alcaldía tal e como de seguido se indica: - José Robustiano López Iglesias SERVIZOS E MEDIO AMBIENTE TERCEIRO.- As delegacións específicas comprenderán a dirección interna e xestión dos servizos correspondentes na materia indicada e sen a facultade de resolver mediante actos administrativos que afecten a terceiros, tendo o concelleiro/a que exerza unha delegación xenérica a facultade de supervisar a actuación dos concelleiros/as con delegacións especiais para cometidos específicos incluídos na súa área. Da presente resolución darase conta ó Pleno da Corporación na primeira sesión que éste celebre, notificarase persoalmente aos/ás interesados/as para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa.” Mugardos, 29 de decembro de 2017. A ALCALDESA, asdo. MARÍA DEL PILAR DÍAZ OTERO
05/01/2018 | Administración LocalMunicipal
Cambre
Modificación do artigo 19.3 da Ordenanza reguladora da venda ambulante. Apertura de prazo de información pública

O Pleno municipal, en sesión ordinaria do día 28 de decembro de 2017, aprobou, con carácter inicial, a modificación do artigo 19.3 da Ordenanza reguladora da venda ambulante no termo municipal de Cambre. De conformidade co establecido no artigo 49 da Lei 7/1985, do 2 de abril, reguladora das bases do réxime local, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderase definitivamente aprobada a modificación da ordenanza, que se publicará integramente no Boletín Oficial da Provincia, de conformidade co establecido no artigo 70.2 da citada lei. Cambre, 29 de decembro de 2017 O alcalde Óscar A. García Patiño
05/01/2018 | Administración LocalMunicipal
Ames
Aprobación provisional da modificación da Ordenanza reguladora do prezo público pola prestación do servizo de talado e roza nas franxas de seguridade definidas no plan para a protección do espazo rural e dos asentamentos de poboación

ANUNCIO Aprobación provisional da modificación da Ordenanza reguladora do prezo público pola prestación do servizo de talado e roza nas franxas de seguridade definidas no plan para a protección do espazo rural e dos asentamentos de poboación no Concello de Ames En sesión plenaria de 28 de decembro de 2017 prestouse aprobación provisional á modificación da Ordenanza reguladora do prezo público pola prestación do servizo de talado e roza nas franxas de seguridade definidas no plan para a protección do espazo rural e dos asentamentos de poboación no Concello de Ames. Mediante o presente anuncio, o acordo de aprobación provisional sométese a exposición pública por prazo de 30 días hábiles, a contar dende a publicación do anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. De non presentárense reclamacións, entenderase aprobado definitivamente o acordo ata entón provisional, sen necesidade de novo acordo plenario. Ames, 29 de decembro de 2017. O alcalde José M. Miñones Conde
05/01/2018 | Administración LocalMunicipal
Cabanas
Aprobación inicial do orzamento 2018

E D I C T O Aprobado inicialmente polo Pleno da Corporación, en sesión realizada o 29 de decembro de 2017, o orzamento xeral para o exercicio económico de 2018, e o cadro de persoal coa relación de postos de traballo para dito exercicio, no cumprimento do disposto no artigo 169.1 do Texto Refundido da Lei Reguladora das Facendas Locais e disposicións concordantes, exponse ó público na Secretaría deste Concello, polo prazo de quince días hábiles, a contar dende o seguinte ó da publicación do presente edicto no Boletín Oficial da Provincia, co fin de que durante dito prazo os interesados poidan proceder o seu exame e formular as reclamacións que se consideren pertinentes, as cales serán dirixidas ao Sr. alcalde-presidente desta Corporación. No suposto de non presentarse reclamacións no devandito prazo, o orzamento para o exercicio 2018 entenderase definitivamente aprobado, de acordo co disposto no artigo 20.1 do Real Decreto 500/1990, do 20 de abril, e artigo 169.1 do Texto Refundido da Lei Reguladora das Facendas Locais. Cabanas, 2 de xaneiro de 2018. O alcalde Asdo.: Germán Castrillón Permuy
05/01/2018 | Administración LocalMunicipal
Cabanas
Aprobación inicial da modificación puntual RPT

EDICTO O Pleno da Corporación, en sesión extraordinaria realizada o 29 de decembro de 2017, aprobou inicialmente a modificación puntual da Relación de Postos de Traballo do concello de Cabanas. De conformidade co disposto no artigo 202 da Lei 2/2015, de 29 de abril, de emprego público de Galicia, sométese o expediente a información pública na Secretaría do Concello polo prazo de vinte días, a contar desde o día seguinte ao da publicación do presente anuncio no Boletín Oficial da Provincia da Coruña, durante o cal os interesados poderán presentar as alegacións que estimen oportunas. Dita modificación da Relación de Postos de Traballo considerarase definitivamente aprobada se durante o devandito prazo non se presentasen reclamacións; no caso contrario, o Pleno da Corporación dispoñerá do prazo dun mes para resolvelas. Cabanas, 2 de xaneiro de 2018. O alcalde Asdo.: Germán Castrillón Permuy
05/01/2018 | Administración LocalMunicipal
Mugardos
Determinación de concelleiros/as en réxime de adicación parcial

ANUNCIO DETERMINACIÓN DE CONCELLEIROS EN RÉXIME DE ADICACIÓN PARCIAL Mediante a resolución desta Alcaldía núm.1483/2017, de data 28.12.2017, procedeuse a determinar os/as concelleiros/as da oposición que realizarán as súas funcións en réxime de adicación parcial, nas condicións establecidas no acordo plenario adoptado na sesión realizada en data 27.12.2017, tendo aceptado as adicacións os/as concelleiros/as que se relacionan de seguido: O que se fai público en cumprimento do disposto no artigo 75.5 da Lei 7/1985, do 2 de abril, reguladora das Bases do Réxime Local. Mugardos, 29 de decembro de 2017. A ALCALDESA ASDO.: MARÍA DEL PILAR DÍAZ OTERO
05/01/2018 | Administración LocalMunicipal
Cambre
Corrección de erros do anuncio 2017/4851 (BOP núm.107, do 8 de xuño)

O día 8 de xuño de 2017 publicouse no BOP número 107 o anuncio 2017/4851 de aprobación definitiva da modificación dos artigos 97, 98, 99, 101, 115, 125, 130 e 134 do Regulamento orgánico municipal do Concello de Cambre. Advertido un erro no citado anuncio, faise pública a seguinte corrección: No artigo 115.1 f), quinto parágrafo, relativo aos rogos, onde figura: “Ao finalizar a lectura e explicación do rogo, o alcalde (.)” Debe figurar: “Ao finalizar a lectura do rogo, o alcalde (.)” O que se publica para xeral coñecemento e para os efectos oportunos. Cambre, 29 de decembro de 2017. O alcalde Óscar A. García Patiño
05/01/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Redacción do proxecto de “Pasarela peonil na DP 5403, p. q. 1+080 sobre liña de FEVE”

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2017.00294.2. Obxecto do contrato: redacción DO PROXECTO de “PASARELA PEONIL NA DP 5403, P. Q. 1+080 SOBRE LIÑA DE F. E. V. E.”. 3. Prazo de execución: catro meses desde o día seguinte á data de formalización do contrato en documento administrativo.4. Tramitación e procedemento de adxudicación. a) Tramitación: ordinaria. b) Procedemento: aberto con multiplicidade de criterios de valoración.5. Presuposto: 12.100,00 € IVE incluído 5 bis. Valor estimado: 10.000,00 €. 6. Garantía provisional: non se esixe.7. Garantía definitiva: 5% do prezo de adxudicación IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, tendo en conta que o obxecto do contrato non se atopa incluído no ámbito de clasificación dalgún dos grupos ou subgrupos de clasificación vixentes, os licitadores deberán acreditar a súa solvencia acreditando o cumprimento dos requisitos específicos de solvencia esixidos na cláusula 10.1.2. g. 8. ter. Condicións especiais de execución: ver cláusula 35 do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos 15 días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Obtención de pregos e información: perfil de contratante en www.dacoruna. gal 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 27 de decembro do 2017. O PRESIDENTE, O SECRETARIO, Valentín González Formoso José Luis Almau Supervía
05/01/2018 | Administración LocalMunicipal
Fene
Servizos Económicos e Tributarios
Anuncio de cobranza dos padróns do mes de novembro do SAF a través da Lei de dependencia e Programa básico de axuda no fogar

Anuncio de cobranza Por Resolución da Alcaldía núm.1495/2017, de 29 de decembro, aprobáronse os padróns fiscais correspondentes ao mes de novembro do 2017 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. Período de cobro: o prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Asinado dixitalmente en Fene polo alcalde, Juventino J Trigo Rey, o 2 de xaneiro de 2018.
05/01/2018 | Administración LocalMunicipal
Boiro
Publicación de anuncio de aprobación de padróns fiscais do 4º trimestre de 2017

A Xunta de Goberno Local de data 29 de decembro de 2017 aprobou o Padróns Fiscais do 4º trimestre de 2017, dos seguintes impostos: Asemade no recibo da auga inclúese o Canon da Auga, e igualmente advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia e asemade, indícase que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Ditos Padróns quedan expostos ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Sen perxuizo de resolve-las reclamacións, reparos e observacións que poidesen subscitarse, FAISE SABER que pola Xunta de Goberno Local, fixouse como prazo de ingreso en período voluntario para as exaccións citadas do: 19/01/2018 ó 20/03/2018. Rematado o prazo de ingreso en voluntaria, declárase a exisibilidade do recargo de prema, de tal xeito que procederá: No caso de que se satisfaga a totalidade da débeda non ingresada en periodo voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 29 de decembro de 2017 O Alcalde-Presidente Juan José Dieste Ortigueira
05/01/2018 | Administración LocalMunicipal
Mugardos
Anuncio de cobranza do padrón do mes de novembro de 2017 do SAF a través do programa básico e da lei de dependencia

A resolución da Alcaldía 2/2018 do 02/01/2018 aprobou os padróns fiscais correspondentes ao mes de novembro do exercicio 2017 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 2 de xaneiro de 2018 A alcaldesa María del Pilar Díaz Otero.
05/01/2018 | Administración LocalMunicipal
Cabanas
Aprobación inicial de modificación da Ordenanza municipal de tráfico

ANUNCIO O Pleno da Corporación, en sesión extraordinaria realizada o día 18 de decembro de 2017, aprobou inicialmente a modificación da Ordenanza xeral municipal sobre tráfico, circulación de vehículos a motor e seguridade viaria. O expediente tramitado ó efecto coa devandita ordenanza sométese a información pública polo prazo de trinta días hábiles, a contar desde o seguinte o da inserción deste anuncio no B. O. P., co obxecto de que poida examinarse o referido expediente na Secretaría do Concello e presenta-las reclamacións ou suxestións que se estimen oportunas. De conformidade co disposto no artigo 49. c) da Lei 7/1985, do 2 de abril, Reguladora das Bases do Réxime Local, o acordo inicial entenderase definitivamente aprobado no caso de non presentarse reclamacións, procedéndose á publicación no B. O. P. do texto da referida ordenanza. Cabanas, 29 de decembro de 2017. O alcalde Asdo.: Germán Castrillón Permuy
05/01/2018 | Administración LocalMunicipal
A Pobra do Caramiñal
Resolución de aprobación da oferta de emprego público do exercicio 2017 do Concello de A Pobra do Caramiñal

Pola presente dase publicidade á resolución n.º 2017-1035 de data 29 de decembro de 2017, de aprobación da Oferta de Emprego Público para o exercicio 2017, co seguinte tenor literal: Visto o artigo 70 do RDLex 5/2015, do 30 de outubro, no que se dispón que “As necesidades de recursos humanos, con asignación orzamentaria, que deban proverse mediante a incorporación de persoal de novo ingreso serán obxecto da oferta de emprego público, ou a través doutro instrumento similar de xestión da provisión das necesidades de persoal(.)”. Visto o informe do servizo de persoal do Concello, onde se recollen as prazas que quedaron vacantes ao largo do ano 2016 e as ocupadas ininterrumpidamente con carácter de interinidade con anterioridade ao 1 de xaneiro de 2005. Visto o informe da Secretaría municipal onde se recolle o procedemento aplicable para a aprobación da oferta e se cuantifica o número de prazas a ofertar, ao abeiro do referente á tasa de reposición de efectivos recollida na Lei 3/2017, de 27 de xuño, de orzamentos xerais do estado para o ano 2017 e considerando a posibilidade de acudir á tasa adicional para a estabilización de emprego temporal recollida no artigo 19.1.6) párrafo in fine da citada Lei. Visto o informe da Intervención municipal sobre a dotación orzamentaria das prazas ofertadas. Considerando todo o anteriormente exposto, e á vista das competencias atribuídas polo artigo 21.1. g) da Lei 7/1985, de 2 de abril, reguladora das bases do réxime local, RESOLVO: Primeiro. –Aprobar a Oferta de Emprego Público do Concello de A Pobra do Caramiñal do ano 2017, que conten os seguintes postos de traballo: PERSONAL FUNCIONARIO Funcionarios de carreira: Persoal funcionario-consolidación de emprego temporal Segundo. –Dar conta da presente resolución na próxima sesión plenaria ordinaria que se celebre, e ordear a publicación da mesma no taboleiro de edictos da Corporacíón, no Diario Oficial de Galicia e no Boletín Oficial da Provincia de A Coruña. En A Pobra do Caramiñal, a 29 de decembro de 2017. O alcalde Asdo.: José Luis Piñeiro García
05/01/2018 | Administración LocalMunicipal
Santiso
Anuncio de aprobación do padrón fiscal da taxa pola recollida de lixo correspondente ao exercicio económico 2017

Por Decreto de Alcaldía de data 29 de decembro de 2017 acordouse o seguinte: PRIMEIRO.- Aprobar o padrón fiscal da taxa pola recollida de lixo correspondente ao exercicio económico 2017 (1047 liquidacións). SEGUNDO.- Proceder á notificación colectiva a todos os contribuíntes, nos termos establecidos no artigo 102 da Lei 58/2003, do 17 de decembro, Xeral Tributaria. A notificación quedará formalizada coa publicación do oportuno anuncio no Boletín Oficial da Provincia. TERCEIRO.- Dado que a taxa pola recollida de lixo é un tributo coa recaudación delegada na Deputación Provincial da Coruña, será o seu correspondente servizo quen estableza os prazos e forma de ingreso en período voluntario. CUARTO.- Contra as liquidacións incorporadas ao padrón todos os interesados poderán interpoñer recurso de reposición ante esta alcaldía, segundo o disposto no artigo 14.2 do Texto refundido da Lei reguladora de facendas locais aprobado polo Real decreto lexislativo 2/2004, do 5 de marzo, no prazo dun mes, contado dende o día seguinte ao de finalización do periodo de exposición pública do padrón. Contra a resolución expresa do recurso de reposición poderán interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses a contar dende o día seguinte o da recepción da notificación da resolución expresa do recurso de reposición. Transcorrido un mes dende a interposición do recurso de reposición, sen que recaese resolución expresa deste, entenderase desestimado e poderá interpoñer recurso contencioso-administrativo no prazo de seis meses. Todo iso sen prexuízo de que poidan exercitar calquera outro recurso que estimen como máis pertinentes aos seus dereitos. Santiso, 29 de decembro de 2017. O alcalde Manuel Adán López
05/01/2018 | Administración LocalMunicipal
Lousame
Delegación de competencias da alcaldía

Visto o procedemento de cualificación de aptitude de predios para os fins do Banco de Terras de Galicia que estase a tramitar polo Agader. Visto que a alcaldesa foi citada para o día 29 de decembro de 2017 para o acto do trámite de audiencia das fincas da Metaga, incorporadas ao Banco de Terras e que son titularidade deste concello. Visto que á alcaldesa resultalle imposible acudir ao dito trámite, RESOLVE: Delegar a firma en dito acto no primeiro tenente de alcalde do concello Don Angel Aurelio Sanchez Calero Garcia Manso. Lousame, 29 de decembro de 2017. A Alcaldesa-presidenta. Mimouna Anca Andreea Kaluza Estavillo.
08/01/2018 | Administración LocalMunicipal
Vimianzo
Anuncio cobranza

Con data 29/12/2017 por esta Alcaldía apróbase inicialmente o Padrón fiscal da taxa polo subministro de auga e sumidoiro correspondente ao 4º trimestre do período impositivo de 2017 por un importe total de 94.669,18 euros. O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 15 de xaneiro de 2018 ata o día 15 de marzo de 2018. O pagamento farase mediante impreso normalizado que se enviará ao enderezo dos obrigados tributarios para o seu pagamento nas entidades colaboradoras de CAIXABANK e ABANCA. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Canon da auga: A falta de pagamento do canon da auga no período voluntario sinalado suporá a exixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo de un mes desde que se entenda producida a notificación mediante o Padrón. Vimianzo, a 2 de xaneiro de 2018 O alcalde Manuel Antelo Pazos
08/01/2018 | Administración LocalMunicipal
Dumbría
Anuncio de aprobación incial de ordenanza fiscal

Anuncio de aprobación inicial de ordenanza fiscal O Pleno do Concello, en sesión ordinaria do 4 de xaneiro de 2018, aprobou inicialmente a Ordenanza fiscal reguladora da taxa polos servizos facultativos que se presten en obras municipais. O expediente exponse ó público por prazo de trinta días hábiles, contados dende o seguinte á da publicación do presente anuncio no BOP, a efectos de exame e reclamacións. Dumbría, 4 de xaneiro de 2018. O ALCALDE Asdo.: José Manuel Pequeño Castro
08/01/2018 | Administración LocalMunicipal
Carballo
Aprobación definitiva do orzamento xeral para o exercicio 2018

ANUNCIO Aprobación definitiva do orzamento xeral para o exercicio 2018 O orzamento xeral do Concello de Carballo para o exercicio 2018, foi aprobado inicialmente polo Pleno da Corporación en sesión ordinaria de data 27 de novembro de 2017, e publicado no Boletín Oficial da Provincia núm.229, do día 1 de decembro. Exposto ao público durante o prazo de quince días hábiles, non se presentaron reclamacións contra o mesmo, polo que de conformidade co artigo 169.1 do Real decreto lexislativo 2/2004, do 5 de marzo, considérase definitivamente aprobado o orzamento xeral desta Entidade para o ano 2018 e as bases para a súa execución. Segundo o disposto no artigo 169.3 do Real decreto lexislativo 2/2004, procédese á publicación do resume por capítulos do mencionado orzamento: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra a aprobación definitiva, recurso contencioso-administrativo na forma e nos prazos que establecen as normas da indicada xurisdicción. Carballo, 2 de xaneiro de 2018. O alcalde Evencio Ferrero RodrÍguez
08/01/2018 | Administración LocalMunicipal
Ames
Corrección de erros nos pregos que rexen a contratación do Servizo de Telecomunicacións de Voz (fixa e móbil), acceso a internet de banda larga e transmisión e almacenamento de datos para o Concello de Ames

Corrección de erros nos pregos que rexen a contratación do Servizo de Telecomunicacións de Voz (fixa e móbil), acceso a internet de banda larga e transmisión e almacenamento de datos para o Concello de Ames No Diario Oficial da Unión Europea do 18 de novembro de 2017, no Boletín Oficial do Estado do 24 de novembro de 2017 e no Boletín Oficial da Provincia do 17 de novembro de 2017 publicouse o anuncio de licitación do contrato do Servizo de Telecomunicacións de Voz (fixa e móbil), acceso a internet de banda larga e transmisión e almacenamento de datos para o Concello de Ames, expediente aprobado en Xunta de Goberno Local do 9 de novembro de 2017. Tanto no Prego de Cláusulas Administrativas Particulares como no Prego de Prescricións Técnicas que rexen a contratación detectáronse unha serie de erros materiais, polo que a Xunta de Goberno Local do 28 de decembro de 2017 acordou a súa corrección. O 28 de decembro de 2017 remitiuse anuncio de corrección ao Diario Oficial da Unión Europea, sendo publicado o 2 de xaneiro de 2018. Como consecuencia de isto procedese a dar un novo prazo de presentación de ofertas de cincuenta e dous días naturais, que empezarán a contar a partir do día seguinte ao da publicación de dito anuncio de corrección de erros no Diario Oficial da Unión Europea. A información relativa as correccións efectuadas tanto do Prego de Cláusulas Administrativas Particulares, do Prego de Prescricións Técnicas asi como o novo prazo de presentación de ofertas foi publicada no Perfil do Contratante do Concello de Ames. Ames, a 3 de xaneiro de 2018. O alcalde José M. Miñones Conde
08/01/2018 | Administración LocalMunicipal
Ames
Servizo de vixilancia, socorrismo e primeiros auxilios na praia fluvial de Tapia e nas piscinas descubertas de titularidade municipal

CONTRATACIÓN MEDIANTE PROCEDEMENTO ABERTO, OFERTA ECONÓMICA MÁIS VANTAXOSA SUXEITO A REGULACIÓN HARMONIZADA DO SERVIZO DE VIXILANCIA, SOCORRISMO E PRIMEIROS AUXILIOS NA PRAIA FLUVIAL DE TAPIA E NAS PISCINAS DESCUBERTAS DE TITULARIDADE MUNICIPAL 1.–Entidade adxudicataria.1. Organismo: Concello de Ames.2. Dependencia que tramita o expediente: Servizo de Contratación.2.–Obxecto do contrato. a) Contratación do Servizo de Vixilancia, Socorrismo e Primeiros Auxilios na Praia Fluvial de Tapia e nas piscinas descubertas de titularidade municipal. b) División por lotes e número: non. c) Lugar de execución: Concello de Ames. d) Prazo de execución: dous anos, podendo prorrogarse anualmente ata un máximo de catro anos.3.–Tramitación, procedemento e forma de adxudicación. a) Tramitación: ordinaria. b) Procedemento: aberto. c) Forma: oferta económica máis vantaxosa.4.–Orzamento e valor estimado: o orzamento base de licitación é de 166.000 €, máis 21% IVE o que fai un importe total de 200.860 €. En canto ao valor estimado este ascende a 348.600 € 5.–Garantía provisional: non se esixe.6.–Obtención de documentación e información. a) Entidade: Concello de Ames. b) Domicilio: Praza do Concello, s/n - Bertamiráns. c) Localidade e código postal: Ames (A Coruña), 15220. d) Teléfono 981 883002 e) Telefax 981 884929 f) Data límite de obtención de documentos e información: ata á data de finalización de presentación de proposicións.7.–Presentación das ofertas ou das solicitudes de participación. Presentación de ofertas: os licitadores poderán presentar as proposicións no rexistro xeral do Concello de Ames, nun prazo que non será inferior a 52 días, contados dende a data do envio do anuncio do contrato á Comisión Europea.1. Documentación a presentar: a sinalada no prego de cláusulas administrativas particulares.2. Lugar de presentación: Rexistro do Concello de Ames. Concello de Ames Praza do Concello, s/n - Bertamiráns Ames (A Coruña) 15220 3. Admisión de variantes (concurso): non se admiten.8.–Apertura das ofertas.  Entidade: Concello.  Domicilio: Praza do Concello s/n – Bertamiráns.  Localidade: Ames.  Data e hora: indicarase cunha antelación mínima de 2 días hábiles no perfil do contratante e no taboleiro de anuncios do Concello.9.–Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.10.–Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames. gal. (perfil do contratante) Ames, a 3 de xaneiro de 2018. O alcalde José M. Miñones Conde
08/01/2018 | Administración LocalMunicipal
A Coruña
Área de Emprego e Economía Social
Anuncio de licitación (expediente As-101/2017)

Anuncio de licitación (As-101/2017) 1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-101/2017 2. Obxecto do contrato: servizo de campamentos municipais para menores, durante o verán e nadal nos anos 2018 e 2019, da Concellaría de Xusticia Social e Coidados, que fomente o emprego social e de calidade e o acceso ao emprego de persoas xóvenes con especiais dificultades de emprego.3. Tramitación: anticipada. Procedemento: aberto suxeto a regulación armonizada.4. Orzamento base de licitación: 360.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: ata o día 5 de febreiro de 2018. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura das proposicións económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 3 de xaneiro de 2018. Carlos Ramiro Ambrosino Parafita Tte. alcalde delegado da Área de Emprego e Economía Social (Decreto de delegación do 28.06.2017)
08/01/2018 | Administración LocalMunicipal
Zas
Anuncio de aprobación inicial do padrón do servizo municipal de auga.3.º trimestre de 2017

ANUNCIO DE COBRANZA Aprobación do padrón do servizo municipal de auga correspondente ó consumo do terceiro trimestre do ano 2017 Con data 03/01/2018, por esta Alcaldía apróbase inicialmente o padrón fiscal da taxa polo subministro de auga potable correspondente ao consumo de auga do terceiro trimestre do ano 2017 (do 1 de xullo ao 30 de setembro) por un importe total de 19.701,79 €. O padrón aprobado exponse ó público nas oficinas do Concello de Zas durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automáticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de febreiro de 2018 ata o día 1 de abril de 2018. O pagamento realizarase mediante domiciliación bancaria ou ingreso na conta que ten aberta o Concello para tal fin en ABANCA. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga: a falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Zas, a 3 de xaneiro de 2018. O alcalde Manuel Muíño Espasandín
08/01/2018 | Administración LocalMunicipal
San Sadurniño
Orzamento 2018

A N U N C I O Aprobación definitiva do orzamento para 2018 Aprobado inicialmente polo Pleno deste Concello, na sesión celebrada o día 2 de decembro de 2017, o presuposto deste Concello para 2018 e exposto ao público mediante anuncio publicado no BOP n.º 231, do 05/12/2017, sen que se presentase ningunha alegación durante o prazo legalmente establecido, e en cumprimento do indicado no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, mediante o presente faise público que ese presuposto ascende, en ingresos, á cantidade de DOUS MILLÓNS OITOCENTOS DEZ MIL EUROS (2.810.000,00 €) e en gastos, á de DOUS MILLÓNS OITOCENTOS DEZ MIL EUROS (2.810.000,00 €), correspondendo a cada capítulo da súa clasificación económica as seguintes cantidades: Forman parte do referido presuposto a plantilla de persoal e relación de postos de traballo desta Corporación, que en cumprimento do preceptuado no artigo 127 do Real Decreto Lexislativo 781/1986, do 18 de abril, reprodúcense de seguido: PERSOAL FUNCIONARIO PERSOAL LABORAL FIXO PERSOAL LABORAL TEMPORAL San Sadurniño, 4 de xaneiro de 2018. O alcalde Secundino García Casal
08/01/2018 | Otras Entidades y Anuncios ParticularesDiversos
Información pública

Día: 13/01/2018 HORA: – 1ª CONVOCATORIA: 19:30 horas – 2ª CONVOCATORIA: 20:30 horas LUGAR: Local da Asociación de Veciños SARTAXAS ORDE DO DÍA: – Lectura e aprobación, se procede, da acta anterior. – Estado de contas. – Eleccións da Xunta Directiva e Xurado. – Rogos e preguntas O SECRETARIO Asdo.: Manuel Anxo Tarrío Sobrido
08/01/2018 | Administración LocalMunicipal
A Laracha
Aprobación inicial de orzamentos 2018

EDICTO Aprobados inicialmente polo Pleno da Corporación o orzamento xeral e o cadro de persoal do Concello para o exercicio 2018, en sesión celebrada o día 4 de xaneiro de 2018, de conformidade co lo disposto no artigo 169.1 do Real Decreto Lexislativo 2/2004, polo que se aproba o Texto Refundido da Lei Reguladora das Facendas Locais, queda exposto ó público na Secretaría deste Concello por prazo de quince días hábiles, que comezarán a contar dende o seguinte á inserción do presente anuncio no Boletín Oficial da Provincia. Durante ese prazo poderán os interesados formular as reclamacións que se estimen pertinentes. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. A Laracha, 4 de xaneiro de 2018. O ALCALDE JOSÉ MANUEL LÓPEZ VARELA